alexandrainst/scandi-wiki huggingface dataset:
No Plan av David Bowie

No Plan er ein EP som består av songar skrivne og spelte inn av den engelske musikaren David Bowie, gjeve ut posthumt den 8. januar 2017. Utgjevinga kom same dagen som ville ha vore 70-årsdagen til Bowie, nesten eitt år etter Bowie døydde. No Plan består av originale songar skrivne for Off-Broadway-musikalen Lazarus av Bowie, og inkluderte tittelsporet «Lazarus», «No Plan», «Killing a Little Time» og «When I Met You». Songane vart spelte inn av besetninga til musikalen og først gjeven ut på det offisielle albumet. Innspelingane på No Plan kom frå innspelinga til Bowie for det 25. studioalbumet hans, Blackstar, der «Lazarus» kom ut som det tredje sporet på albumet. Då No Plan kom ut debuterte det på 138. plassen på Billboard 200, og selde meir enn 5 000 eksemplar den første veka der. Musikkvideoen for tittelsporet kom ut samstundes med EP-en. Han var regissert av Tom Hingston.

Mottaking

EP-en fekk positive meldingar frå kritikarane. Exclaim!-kritkaren Calum Slingerland skreiv: «Ein skulle håpa planen for Bowie framover ville vera at han skulle unngå å falla i kategorien 'rockeikon med utalde posthume utgjevingar', men heldigvis for lyttarane held musikken på No Plan seg.» The Independent-skribenten Andy Gill sa: «Stemninga og den musikalske modusen på Blackstar held fram på desse spora, der tilbakegangen til Thomas Jerome Newton på frykteleg vis gjenspeglar Bowie sin.»

AllMusic-kritkaren Stephen Thomas Erlewine meinte spora på EP-en «gjev eit bittersøtt coda til comebacket til Bowie på 2000-talet», sjølv om «desse songane ikkje kjennest som ei overrasking». Alfred Soto i Spin skreiv: «Med to diskrete, men tilknytte musikalske eventyr som ★ og No Plan, forstod dei overlevande at sjølv det indirekte smakar betre med ein drope av det openberre.»

Innhald

Medverkande
Personell frå plateomslaget til No Plan.
Musikarar
David Bowie – vokal, akustisk & Fender-gitar
Donny McCaslin – saksofon, fløyte & treblåseinstrument
Jason Lindner – piano, Wurlitzer-orgel & klaverinstrument
Tim Lefebvre – bass
Mark Guiliana – trommer & perkusjon
Ben Monder – gitar

Produksjon
David Bowie – produsent, miksing
Tony Visconti – produsent, miksing, lydteknikar
Tom Elmhirst – endeleg master
Joe LaPorta – mastering
Kevin Killen – lydteknikar
Kabir Hermon – assisterande lydteknikar
Erin Tonkon – assisterande lydteknikar
Joe Visciano – assistent til Tom Elmhirst

Design
Barnbrook – design
DSS – stjernebilete på framsida
Jimmy King – biletet av Bowie

Salslister

Kjelder

Denne artikkelen bygger på «No Plan av David Bowie» frå ,  den 29. september 2021. 
 oppgav desse kjeldene:

Bakgrunnsstoff
 

EP-ar frå 2017
David Bowie-EP-ar
Columbia Records-album
Sony Records-album
Album produserte av Tony Visconti
Album produserte av David Bowie
A New Career in a New Town (1977–1982)

A New Career in a New Town (1977–1982) er ein plateboks av den engelske musikaren David Bowie, utgjeve 29. september 2021. Det er ein oppfølgjar til samleplata Five Years (1969–1973) og Who Can I Be Now? (1974–1976), og dekkjer karrieren til Bowie frå 1977 til 1982, inkludert «Berlintrilogien» hans, fordelt på 11 CD-plater og 13 LP-plater. Ei eksklusiv plate i boksen er ein Heroes-EP, som består av alle versjonane av songen hans «Heroes» på ulike språk, ein ny versjon av Lodger (1979), remiksa av medprodusenten Tony Visconti, og Re:Call 3, ei samleplate av singlar, singelversjonar og B-sider. Boksen inneheld òg EP-en Baal (1982) på CD for første gongen.

Boksen inneheld òg ommastra utgåver av Low, “Heroes”, Lodger (i original miks), Stage (i original og 2017-versjon), og Scary Monsters (and Super Creeps).

Samlinga kom med ei bok med bilete tekne av Anton Corbijn, Helmut Newton, Andrew Kent, Steve Schapiro, Duffy og mange andre, i tillegg til historiske pressemeldingar og tekniske skriv om albuma frå produsenten Tony Visconti.

Kritikk
Plateboksen vart kritisert av både fans og kritikarar, inkludert Henry Rollins, sidan det var gjort større endringar i musikken i mikse- og master-prosessen av Visconti.

Ei volumendring i songen “Heroes” vart særskild lagt merke til, noko som Parlophone svarte var gjort med vilje og ikkje mogeleg å endre, på grunn av skadar på dei originale masterlydbanda. Etter at dei kritiske røystene ikkje gav seg, vart det publisert ei melding på den offisielle nettsida til Bowie der det vart annonsert erstatningsplater for “Heroes” på CD og LP. Tilbodet om erstatningsplate varte fram til juni 2018. Den endra masteren på erstaningsplata vart nytta for enkeltutgjevingane av “Heroes” på CD og LP tidleg i 2018.

Innhald
Alle songane på albuma er skrivne av David Bowie, utanom der andre er nemnde.

Low (2017-master)

“Heroes” (2017-master)

“Heroes” EP

Stage (originalversjon) (2017-master)

Stage (2017-versjonen)

Lodger (2017-master)

Lodger (Tony Visconti 2017-miks)

Scary Monsters (and Super Creeps) (2017-master)

Re:Call 3 (ommstra spor)

Salslister

Kjelder

Denne artikkelen bygger på «A New Career in a New Town (1977–1982)» frå ,  den 29. september 2021.  
 

Samlealbum av David Bowie
Samlealbum frå 2017
Parlophone-album
Album produserte av Tony Visconti
Album produserte av David Bowie
Loving the Alien (1983–1988)

Loving the Alien (1983–1988) er ein plateboks av den engelske musikaren David Bowie, utgjeve 12. oktober 2018. Det er ein oppfølgjar til plateboksane Five Years (1969–1973), Who Can I Be Now? (1974–1976) og A New Career in a New Town (1977–1982), og dekkjer perioden av karrieren til Bowie frå 1983 til 1988, den mest kommersielt suksessrike perioden hans. Samlinga består av elleve CD-plater eller 15 LP-plater. 

Plateboksen inneheld den eksklusive plata Never Let Me Down 2018, ein ny versjon av albumet frå 1987, og Dance, ein alternativ versjon frå 2018 av ei tidlegare planlagd med skrinlagd samling av 12"-singlar. To plater var opphavleg eksklusive for boksen, men vart sidan gjevne ut som separate plater. Desse var konsertalbuma frå Serious Moonlight- og Glass Spider-turneen frå 1983 og 1987. Serious Moonlight-albumet kom ut for første gongen på lydplate, med den same setlista og lyden som i konsertfilmen Serious Moonlight (utanom at eit konsertopptak av «Modern Love», spelt inn i Montreal vart lagt til). Glass Spider var tidlegare gjeven ut som ein del av DVD-en som kom i 2007 av konsertfilmen Glass Spider.

Samlinga inneheld òg Re:Call 4, ei samling av singlar, singelversjonar og B-sider og filmmusikkutgjevingane Labyrinth, Absolute Beginners og When the Wind Blows, alle frå 1986.

Plateboksen inneheld òg ommastra utgåver av Let's Dance (1983), Tonight (1984) og Never Let Me Down (1987).

Samlinga kom med dei bok med sjeldne og tidlegare ikkje-publiserte fotografi av fotografar som Denis O'Regan, Greg Gorman, Herb Ritts og mange andre, i tillegg til historiske pressemeldingar og tekniske notat om albuma frå produsentane og lydteknikarane Nile Rodgers, Hugh Padgham, Mario McNulty og Justin Shirley-Smith.

Remiks-samlinga Dance var opphavleg planlagt som ei utgjeving av EMI i 1985. Konseptet for albumet var ganske annleis enn versjonen som kom ut i denne plateboksen. Sju spor frå denne tida skulle få ekstra produksjon og skulle miksast av Paul Sabu og Rusty Garner. Denne ideen vart sidan skrinlagt, men plateomslaget var alt laga og somme fysiske eksemplar av omslaget har sidan kome ut, før lageret vart øydelagd. Versjonen av Dance som kom ut i Loving the Alien (1983–1988) er berre ei samling av dei originale 12"-miksane frå perioden, utanom dei fleste dub-miksane. Denne utgåva av Dance nyttar same omslag som var meint for det originale konseptet i 1985.

Innhald
Alle songane på albuma er skrivne av David Bowie, utanom der andre er nemnde.

Let's Dance (2018-master)

Serious Moonlight (Live '83)

Tonight (2018-master)

Never Let Me Down (2018-master)

Never Let Me Down 2018

Glass Spider (Live Montreal '87)

Dance

Re:Call 4 (remastered spor)

Salslister

Kjelder

Denne artikkelen bygger på «Loving the Alien (1983–1988)» frå ,  den 29. september 2021. 
 oppgav desse kjeldene:

Samlealbum av David Bowie
Samlealbum frå 2018
Parlophone-album
Spying Through a Keyhole

Spying Through a Keyhole er ein plateboks av den engelske musikaren David Bowie, gjeven ut i april 2019. Samlinga består av fire 7"-vinylplater med i alt ni songar framført av Bowie i 1968 i perioden då han skreiv musikk for albumet David Bowie (1969). Alle songane i samlinga er demoinnspelingar i mono.

Bakgrunn
Boksen vart annonsert i januar 2019 og kom ut i høve 50-årsjubileet for albumet David Bowie. Tittelen er henta frå ein av dei tidlegare ukjende songane kalla «Love Is All Around». Somme av songane i samlinga («London Bye, Ta-Ta», «In The Heat of the Morning» og «Space Oddity») var gjevne ut før, men ikkje i dette formatet. Ein trur eit kort utdrag frå «Space Oddity» er den første demoinnspelinga av songen Bowie nokon sinne spelte inn. Samlinga inkluderer sjeldne foto av Bowie, inkludert eitt teken i leilegheita til venen (og ofte produsent og musikar) Tony Visconti i 1968. Plateboksen vart gjort tilgjengeleg på strøymetenester som Spotify den 21. juni 2019.

Innspelingsdatoar 
I følgje platenotata vert det indikert at alle spora, utanom «Space Oddity», var blitt spelt inn mellom januar og februar 1968, like før studioinnspelinga av «In The Heat of The Morning» og «London Bye, Ta-Ta» i mars 1968. Dei to demoane for «Space Oddity» trur ein kanskje vart spelt inn i november, då songen visstnok skal ha blitt skriven.

Innhald
Alle songar skrivne av David Bowie.

Salslister

Kjelder

Denne artikkelen bygger på «Spying Through a Keyhole» frå ,  den 29. september 2021. 
 oppgav desse kjeldene:

Samlealbum av David Bowie
Samlealbum frå 2019
Parlophone-album
Clareville Grove Demos

Clareville Grove Demos er ein plateboks med EP-ar av den engelske musikaren David Bowie, gjeven ut i mai 2019. Samlinga inneheld tre 7"-vinylplater med seks songar Bowie spelte i lag med venen John Hutchinson tidleg i 1969. Alle songane i samlinga er demoinnspelingar i mono. I november kom alle songane ut på CD i plateboksen Conversation Piece

Bakgrunn
Som Spying Through a Keyhole kom plateboksen ut i samband med 50-årsjubileet til Bowie-albumet David Bowie frå 1969. To av dei seks demoane, «Space Oddity» og «An Occasional Dream», var alt gjevne ut i 2009 i høve 40-årsjubileet av albumet.

Materialet vart spelt inn i januar 1969 for å vise fram Bowie & Hutch til potensielle plateselskap, sidan Bowie var blitt droppa av Deram.

Innhald
Alle songar skrivne av David Bowie, utanom der andre er nemnde.

Kjelder

Denne artikkelen bygger på «Clareville Grove Demos» frå ,  den 29. september 2021. 
 oppgav desse kjeldene:

Samlealbum av David Bowie
Samlealbum frå 2019
Parlophone-album
The 'Mercury' Demos

The 'Mercury' Demos er ein plateboks av den engelske musikaren David Bowie, gjeven ut på vinyl i mai 2019. Han inneheld ti demoinnspelingar i mono framført av Bowie og venen hans John Hutchinson tidleg i 1969. I november 2019 vart samlinga gjeven ut på CD som ein del av Conversation Piece.

Bakgrunn
Som plateboksane Spying Through a Keyhole og Clareville Grove Demos, kom denne ut i høve 50-årsjubileet for albumet David Bowie frå 1969. «Space Oddity»-demoen var alt komen ut i redigert form som det første sporet i plateboksen Sound + Vision i 1989.

Platenotata indikerer at lydbandet vart spelt inn i leilegheita til Bowie i Clareville Grove ein gong mellom det første forsøket på ei studioinnspeling av «Space Oddity» den 2. februar 1969, og før Bowie flytta til Beckham i midten av april.

Innhald
Alle songar skrivne av David Bowie, utanom der andre er nemnde.

Kjelder

Denne artikkelen bygger på «The 'Mercury' Demos» frå ,  den 29. september 2021. 
 oppgav desse kjeldene:

Samlealbum av David Bowie
Samlealbum frå 2019
Parlophone-album
Plateboksen Conversation Piece

Conversation Piece er ein plateboks av den engelske musikaren David Bowie, gjeven ut i november 2019. Samlinga består av fem CD-plater med innspelingar gjort i 1968 og 1969. Boksen inneheld heimedemoar og BBC-innspelinga, i tillegg til to miksar av albumet Space Oddity frå 1969: den originale stereomiksen frå 1969 og ein ny miks frå 2019 produsert av Tony Visconti særskild for samlinga. Innspelinga av 1969-miksen er ei nytrykking av den ommastra CD-utgåva frå 2009, som vart vald ut fordi han vart mastra for å passe den originale LP-utgåva, ein prioritet Parlophone ikkje hadde gjort då dei skapte nymastringane for plateboksen Five Years (1969–1973) i 2015.

Dei fleste av demoane kom ut tidlegare i 2019 i vinylboksane Spying Through a Keyhole, Clareville Grove Demos og The 'Mercury' Demos. 2019-miksen av Space Oddity vart òg gjeven ut separat på CD og LP og som digital nedlasting og strøymetenester samstundes med boksen.

Innspelingar 
Dei første 11 spora vart truleg spelte inn mellom januar og mars 1968, kring tida då «In The Heat of The Morning» og «London Bye Ta-Ta» vart spelte inn i studio. Spor 12 og 13 vart òg truleg spelte inn i november 1968, kort tid etter at Bowie skreiv songen «Space Oddity». Spor 14 vart spelt inn ein gong mellom november 1968 og spor 15 til 23 i januar 1969.

Mercury-demoane vart spelte inn ein gong mellom det første studioforsøket av «Space Oddity» den 2. februar 1969 og då Bowie flytta til Beckham i midten av april.

Spor 1-2 av den tredje plata vart spelt inn mellom 12. mars og 18. april 1968 i Decca Studios, medan spor 3–7 vart spelt inn 13. mai i BBC Radio Studios. Etter dette kjem «Ching A Ling», spor 8, som vart spelt inn på to økter mellom 24. oktober og 27. november 1968. Spor 9 vart spelt inn 2. februar 1969 i Morgan Studios. Spor 10 vart spelt inn 20. juni 1969, with Track 11 likely being recorded around the same time, og spor 12 er frå kring juli til september. Spor 14-16 vart spelte inn 20. oktober.

Innhald
Alle songane skrivne av David Bowie, utanom der andre er nemnde.

Salslister
I Vallonia nådde Conversation Piece 127. plassen på albumlista i 2019.

Kjelder

Denne artikkelen bygger på «Conversation Piece (box set)» frå ,  den 29. september 2021. 
 oppgav desse kjeldene:

Samlealbum av David Bowie
Samlealbum frå 2019
Parlophone-album
Just for One Day (Heroes)

«Just for One Day (Heroes)» er ein housesong framført av den franske DJ-en David Guetta, med vokal frå songaren David Bowie. Songen kom ut som den første singelen frå samlealbumet til Guetta, Fuck Me I'm Famous 2003 i juni 2003 og vart òg rekna som den femte singelen frå debutalbumet hans, Just a Little More Love. Songen samplar Bowie-songen «"Heroes"». Songen er offisielt tilskriven 'David Guetta vs. Bowie'. Singelen nådde 73. plassen på UK Singles Chart i juli 2003. Musikkvideoen for «Just for One Day (Heroes)» kan finnast på YouTube. Han inneheld ei gruppe av folk som festar på eit raveparty medan Guetta framfører songen i bakgrunnen..

Innhald
 Tysk CD-singel
 «Just For One Day (Heroes)» (radioversjon) – 3:00
 «Just For One Day (Heroes)» (extended version) – 6:39
 «Distortion» (Maxi Vocal Remix) – 7:02

 Fransk CD-singel
 «Just For One Day (Heroes)» (radioversjon) – 3:00
 «Just A Little More Love» (Wally Lopez Remix Edit) – 3:45
 «Distortion» (Maxi Vocal Remix) – 7:02
 «Just For One Day (Heroes)» (music video) – 3:00

Salslister

Kjelder

Denne artikkelen bygger på «Just for One Day (Heroes)» frå ,  den 29. september 2021. 
 oppgav desse kjeldene:

Singlar frå 2003
David Guetta-songar
Songar skrivne av David Bowie
Songar produserte av David Guetta
Sildreordenen

Sildreordenen (Saxifragales) er ein planteorden av blomsterplantar. Blant dei over 2000 artane finn ein bitterbergknapp, raudsildre, katsura og stikkelsbær.

Systematikk 
I APG III-systemet omfattar ordenen desse familiane (alfabetisk etter latinsk namn):
 Altingiaceae
 Aphanopetalaceae
 Katsurafamilien (Cercidiphyllaceae)
 Bergknappfamilien (Crassulariaceae)
 Daphniphyllaceae
 Ripsfamilien (Grossulariaceae)
 Tusenbladfamilien (Haloragaceae)
 Trollhasselfamilien (Hamamelidaceae)
 Iteaceae (inkludert Pterostemonaceae)
 Peonfamilien (Paeoniaceae)
 Penthoraceae
 Peridiscaceae
 Sildrefamilien (Saxifragaceae)
 Tetracarpaeaceae

I Cronquist-systemet var desse familiane delte mellom ordenane Rosales, Hamamelidales og Haloragales. Dette verker å eigentleg vera ei  monofyletisk gruppe, i slekt med rosidane og asteridane.

Kjelder

Denne artikkelen bygger på «Sildreordenen» frå ,  den 30. september 2021.

Bakgrunnsstoff

Sildreordenen ved artsdatabanken.no

Planteordenar
Buksbomordenen

Buksbomordenen (Buxales) er ein planteorden av ekte tofrøbladingar. Han omfattar buksbomfamilien og kan i ulike system også omfatta Didymelaceae og Haptanthaceae. Mange av plantane i slekta er eviggrøne tre og buskar, men nokre av dei er staudar. Nokre av dei blir nytta for trevirke eller som prydplantar.

Kjelder

Denne artikkelen bygger på «Buxales» frå ,  den 30. september 2021.

Bakgrunnsstoff

 Buxales hjå Angiosperm Phylogeny Website (AP), University of Missouri

 
Planteordenar
Gaute M. Gundersen

Gaute Melby Gundersen () er ein norsk tidlegare friidrettsutøvar frå Oslo. Frå 1991 till 1997 vart han kvart einaste år noregsmeister i 110 meter hekk.

Aktiv
Etter å ha vunne NM-bronsen i 110 meter hekk i 1990, var Gundersen frå den 1991 dominerande korthekkløparen i Noreg fram til han la opp i 1998. Åra 1991-97 sikra han seg sju gullmedaljar i rad. Sommaren 1994 flytta han den norske rekorden til 13,71 sekund i Istanbul og deretter til 13,68 ved noregsmeisterskapen på Lillehammer. Under eit stemne 28. juni 1995 i Helsinki forbetra han rekorden til 13,65 sekund. Den 14. juni 1997 gjorde han sitt livs kjappaste hekkeløp, tida 13,62 sekund gjaldt som landsrekord i 15 år.

Gundersen var elles ein habil sprintar med bestetid 10,65 sekund på 100 meter og 21,31 på 200 m. Den siste tida oppnådde han i 1994, same året som han vann bronsemedaljen på 200 m i noregsmeisterskapen.

Plasseringar i internasjonale meisterskap
EM 1994 i Helsinki: Utslått i forsøket (13,77=nr 20)
VM 1995 i Göteborg: Utslått i forsøket (13,95=nr 37)
VM 1997 i Aten: Utslått i kvartfinalane (13,91=nr 30)
EM 1998 i Budapest: Utslått i forsøket (14,17=nr 23)

Gundersen var medlem i Lambertseter IF til 1992. Sidan representerte han SK Vidar, bortsett frå 1996-sesongen då han var medlem i TIF Minerva. Han la opp etter 1998-sesongen.

Kjelder
friidrett.no

Norske friidrettsutøvarar
Norske hekkeløparar
Norske sprintarar
Noregsmeistrar i friidrett
Cecilie Myrseth

Cecilie Terese Myrseth () er ein norsk psykolog og politikar frå Lavangen. Ho var fylkesrådsleiar 2015-17 i Troms og har sidan 2017 vore stortingsrepresentant frå Troms for Arbeidarpartiet.

Myrseth var medlem av Troms fylkesting frå 2007 til 2017. Ho var Arbeidarpartiet sin gruppeleiar frå 2013?. I oktober 2015 tok ho over fylkesrådsleiar i Troms, ein posisjon ho hadde til juni 2017. Hausten 2017 vart ho vald til stortingsrepresentant frå fylket, attvald i 2021. Perioden 2017-21 hadde ho sete i Næringskomiteen.

Myrseth er frå 2019 medlem i Arbeidarpartiet sitt sentralstyre. Ho er utdanna psykolog ved Universitetet i Tromsø – Norges arktiske universitet.

Kjelder

 

Stortingsrepresentantar for Troms
Stortingsrepresentantar frå Ap
Stortingsrepresentantar 2017-2021
Stortingsrepresentantar 2021-2025
Folk frå Lavangen
Freddy Øvstegård

Freddy André Øvstegård ()  er ein norsk politikar frå Sarpsborg. Han har sidan 2017 vore stortingsrepresentant frå Østfold for Sosialistisk Venstreparti.

Øvstegård er utdanna i statsvitskap ved Universitetet i Oslo. Til stortingsvalet 2017 var han SV sin fyrstekandidat i Østfold, sameleis ved stortingsvalet 2021. Begge vala førte han inn på Tinget på eit utjamningsmandat. Perioden 2017-21 var han medlem i Familie- og kulturkomiteen.

Kjelder 

 

Stortingsrepresentantar for Østfold
Stortingsrepresentantar frå SV
Stortingsrepresentantar 2017-2021
Stortingsrepresentantar 2021-2025
Folk frå Sarpsborg
Mari Lønseth

Mari Holm Lønseth () er ein norsk jurist og politikar frå Trondheim. Ho har sidan 2017 vore stortingsrepresentant frå Sør-Trøndelag og for partiet Høgre.

Lønseth er er utdanna i jus ved Universitetet i Oslo. Frå 2015 jobba ho i advokatfirmaet Steenstrup Stordrange si avdeling i Trondheim.

Lønseth engasjerte seg i politikk frå tidleg i tenåra. Ho var medlem i Trondheim bystyre frå 2011 til 17. Til stortingsvalet 2017 fekk ho andreplassen på Høgrelista i Sør-Trøndelag, og vart vald inn med stor margin. Perioden 2017-21 hadde ho plass i Helse- og omsorgskomiteen. Lønseth vart attvald til stortinget 2021-25.

Kjelder

 

Stortingsrepresentantar for Sør-Trøndelag
Stortingsrepresentantar frå Høgre
Stortingsrepresentantar 2017-2021
Stortingsrepresentantar 2021-2025
Folk frå Trondheim
NM i roing 1988

Noregsmeisterskapen i roing 1988 vart avvikla på Vangsvatnet i Voss 25. og 26. juni. Mennene tevla i åtte ulike båtklassar og kvinnene i fire.

Menn

Singlesculler

Dobbeltsculler

Toar utan styrmann

Firar utan styrmann

Dobbeltfirar

Åttar

Lettvekt singlesculler

Lettvekt dobbeltsculler

Lettvekt, firar utan styrmann

Kvinner

Singlesculler

Dobbeltsculler

Dobbeltfirar

Lettvekt singlesculler

Kjelder
Bergens Arbeiderblad 27. juni 1988

Noregsmeisterskap i 1988
Idrettstilskipingar i Vestland
Noregsmeisterskap i roing
Idrett i Voss
Willfred Nordlund

Willfred Nordlund () er ein norsk politikar frå Jennestad i Sortland kommune i Vesterålen. Han var fylkesråd 2015-17 i Nordland og har sidan 2017 vore stortingsrepresentant frå Nordland for Senterpartiet.

Nordlund arbeidde i sine unge år som kokk og lossearbeidar. Han studerte marknadsføring og var 2012-14 generalsekretær i Senterungdommen.

Allereie 19 år gammal vart Nordlund vald til fylkestingsrepresentant for Senterpartiet i Nordland. Han tok ikkje attval til fylkestinget i 2011, men kom tilbake ved fylkestingsvalet i 2015. Frå september 2015 til april 2017 var han fylkesråd for samferdsle i Nordland, og samstundes nestleiar i fylkesrådet. Nordlund var då den til dess yngste fylkesråden i landet.

Nordlund var 1. varamann til stortinget 2013–17, møtte på Tinget eit par-tre veker. I 2017 var han Senterpartiet sin fyrstekandidat i Nordland. Stortingsperioden 2017-21 hadde han sete i Kommunal- og forvaltningskomiteen. Til stortingsvalet 2021 vart han flytta til andreplass på stortingsvallista, kom likevel inn på Tinget med stor margin.

Kjelder

Stortinget.no

Stortingsrepresentantar for Nordland
Stortingsrepresentantar frå Sp
Stortingsrepresentantar 2017-2021
Stortingsrepresentantar 2021-2025
Folk frå Sortland
M.A. Jacobsens Heiðursløn

M.A. Jacobsens Heiðursløn eller Mentanarvirðisløn M. A. Jacobsens (M.A. Jacobsens Heidersspris) er ein av dei fremste litteraturprisane på Færøyane. Han har vorte utdelt av Tórshavnar kommuna sidan 1958. Prisen vert utdelt i dei tre kategoriane skjønnlitteratur, faglitteratur og annan kunst. Berre bøker på færøysk kan få litteraturprisane. Prisen er oppkalla etter språkmannen og kommunepolitikaren Mads Andreas Jacobsen (1891–1944), og vert delt ut på  fødselsdagen hans, 17. september, kvart år.

Liste over prismottakarar

Kjelder 

Denne artikkelen bygger på «M.A. Jacobsens Heiðursløn» frå ,  den 1. oktober 2021.

Bakgrunnsstoff

Tórshavn
Færøysk litteratur
Skipingar i 1958
Litteraturprisar
Diskografien til Sweet

Følgjande er ein diskografi for det britiske rockebandet Sweet.

Album

Studioalbum

Konsertalbum

Samlealbum

Merknader

Singlar

Kjelder

Denne artikkelen bygger på «Sweet discography» frå ,  den 1. oktober 2021. 
 oppgav desse kjeldene:

Bakgrunnsstoff

Diskografiar
Diskografi